เพื่อนไปเตะโดนอะไรไม่รู้ค่ะ หน้าแข้งบวมปูดตั้งแต่เดือน11/62จนถึงตอนนี้จะสิ้นเดือนมกราคม63ยังไม่หายปูด จะสามเดือนแล้วค่ะ ล่าสุดไปเตะโดนอีกปูดลูกที่2แล้วค่ะ บอกให้ไปหาเขาก็กลัวไม่กล้าไป จะเป็นโรคอะไรมั้ยคะ ถามเขาเขาบอกว่าเจ็บนิดเดียวค่ะ แต่มันนานเกินเป็นห่วงเขาค่ะ ช่วยตอบหน่อยนะคะ ขอบค่ะ
สวัสดีค่ะ อาการหน้าแข้งปูดอาจเกิดจาก- ก้อนไขมัน ซึ่งมักคลำได้นิ่ม อาจขยับได้เล็กน้อย มักไม่เจ็บหรือปวด-ก้อนเนื้องอกที่หลอดเลือด อาจเป็นก้อนที่คลำชีพจรได้ กดแล้วเจ็บ-ก้อนเนื้องอกชนิดอื่นๆ ที่อาจพบได้หลายๆ ก้อน เช่น เนื้องอกของเซลล์หุ้มเส้นประสาท หรือเนื้องอกที่ชั้นกล้ามเนื้อ-ก้อนมะเร็งของผิวหนังและเนื้อเยื่อเกี่ยวพัน เช่น ก้อนมะเร็งของไขมัน มะเร็งหลอดเลือด แต่มักจะโตเร็ว มีการทำลายเนื้อใกล้เคียง- ก้อนจากการติดเชื้อบริเวณผิวหนังเช่น ฝี รูขุมขนอักเสบแนะนำพบแพทย์เพื่อตรวจร่างกายให้ได้การวินิจฉัยที่แน่นอนการดูแลตัวเองเบื้องต้น ไม่ควรไปกดบริเวณก้อนบ่อยๆ ยังไม่เอายาอะไรไปทาเอง เพราะยังไม่ทราบการวินิจฉัย หลีกเลี่ยงการกระทบกระแทกที่บริเวณดังกล่าวควรไปพบแพทย์ถ้าก้อนที่ปูด โตเร็ว ลุกลาม กดเจ็บ มีเลือดหรือหนองไหลจากก้อน